

 REPUBLIKA HRVATSKA

VARAŽDINSKA ŽUPANIJA

 OPĆINA VINICA

KLASA: 061-05/25-01/01

URBROJ:2186-11-25-1

Vinica, 20. siječnja 2025. godine

Na temelju članka 12. stavka 1. Odluke o kriterijima za proglašenje počasnog građanina Općine Vinica, obliku i izgledu povelje Općine Vinica, vrstama općinskih nagrada i drugih javnih priznanja te uvjetima i postupku za dodjeljivanje („Službeni vjesnik Varaždinske županije“ broj 09/03) Povjerenstvo za dodjeljivanje nagrada i javnih priznanja Općine Vinica objavljuje

**JAVNI POZIV**

**za podnošenje prijedloga kandidata za dodjelu javnih priznanja Općine Vinica**

1.Pravo podnošenja prijedloga kandidata za dodjelu javnih priznanja Općine Vinica imaju fizičke i pravne osobe, ustanove i udruženja građana s područja Općine Vinica.

2. Javna priznanja Općine Vinica su:

 -počasni građanin Općine Vinica

-Općinska nagrada za životno djelo

-Općinska nagrada za iznimna dostignuća

-Općinska nagrada za doprinos ugledu i promicanju Općine Vinica

3. Kriteriji za dodjelu javnih priznanja:

• Počasnim građaninom Općine Vinica može biti proglašen građanin Republike Hrvatske ili strani državljanin koji nema prebivalište na području Općine Vinica, a koji je svojim djelovanjem, zaslugama, postupcima te ugledom znatno doprinio promicanju, značaju i ugledu Općine Vinica te njenom razvoja i unapređenju, a javno priznaje dodjeljuje se u obliku Povelje počasnog građanina Općine Vinica

• Općinska nagrada za životno djelo dodjeljuje se u obliku Diplome pojedincima za djelo ostvareno na bilo kom području djelovanja u zemlji koje je od značaja za promicanje i ugled Općine Vinica te njen razvoj

• Općinska nagrada za iznimna dostignuća dodjeljuje se u obliku Diplome fizičkim ili pravnim osobama, udrugama, ustanovama i sl. koji su svojim djelovanjem u proteklom razdoblju znatnije doprinijeli promicanju i razvoju Općine Vinica.

• Općinska nagrada za doprinos ugledu i promicanju Općine Vinica dodjeljuje se u obliku Plakete fizičkim ili pravnim osobama, udrugama, ustanovama i sl. koje su svojim djelovanjem znatnije doprinijeli ugledu i promicanju Općine Vinica u zemlji i inozemstvu.

4. Prijedlozi kandidata za dodjelu javnog priznanja dostavljaju se na adresu:

OPĆINA VINICA

Vinička ul. 5, Marčan,

42207 Vinica

„Povjerenstvo za dodjelu javnih priznanja“

ili putem e-mail adrese opcina.vinica@vinica.tcloud.hr

Rok za dostavu prijedloga je 07. veljače 2025. godine.

• Uz prijedlog za pojedinca potrebno je dostaviti kratak životopis, opis rada i ostvarenih rezultata i postignuća uz obrazloženje razloga predlaganja te pisanu suglasnost predložene osobe na kandidaturu

• Uz prijedlog za pravnu osobu, udrugu, ustanovu i sl. potrebno je dostaviti osnovne podatke o osnivanju i ustroju, djelatnosti, ostvarenim rezultatima uz obrazloženje razloga predlaganja te pisanu suglasnost odgovorne osobe u pravnoj osobi na kandidaturu.

 Povjerenstvo

 za dodjelu javnih priznanja

 Općine Vinica